উত্তর কোরিয়ার নেতা কিম জং ইল : উত্তর কোরিয়ার শীর্ষ নেতা কিম জং ইল হৃদরোগে আক্রান্ত হয়ে মারা গেছেন। উত্তর কোরিয়ার রাষ্ট্রনিয়ন্ত্রিত টেলিভিশনের খবরে বলা হয়েছে, ৬৯ বছর বয়সী কিম জং ইল ২৬ ডিসেম্বর ২০১১, শনিবার এক ট্রেন সফরের সময় হৃদরোগে আক্রান্ত হয়ে মারা যান। জং ইল বেশকিছু দিন ধরেই অসুস্থ ছিলেন। কালো পোশাক পরিহিত উপস্থাপক অশ্রুসজল চোখে টেলিভিশনে জানান, দেশকে নেতৃত্ব দিতে মাত্রাতিরিক্ত শারীরিক ও মানসিক চাপ নেয়ার কারণেই কিম জং ইলের মৃত্যু হয়েছে। জং ইলের তৃতীয় ছেলে জং আন তার স্থলাভিষিক্ত হয়েছেন। এর আগে ২০০৮ সালে একবার তার স্ট্রোক হয়েছিল। ১৯৯৪ সালে পিতার মৃত্যুর পর থেকে সমাজতান্ত্রিক উত্তর কোরিয়া শাসন করেছেন কিম জং ইল। ১৭ থেকে ২৯ ডিসেম্বর পর্যন্ত উত্তর কোরিয়া রাষ্ট্রীয় শোক পালন করে। কিম জংয়ের মৃত্যুর খবরে উত্তর কোরিয়াজুড়ে শোকের ছায়া নেমে আসে। কিমের মৃত্যুর খবরে ইতোমধ্যে দক্ষিণ কোরিয়ার পুঁজিবাজারের দর ৫ শতাংশ নেমে গেছে। জাপানের মন্ত্রিসভা জরুরি বৈঠকে বসেছে। উত্তর কোরিয়ার প্রতিবেশী দেশগুলোও এর পরমাণু কার্যক্রম নিয়ে উদ্বেগ প্রকাশ করেছে। দক্ষিণ কোরিয়া জানিয়েছে, তাদের সামরিক বাহিনীকে সতর্ক অবস্থায় রাখা হয়েছে। যুক্তরাষ্ট্র এক বিবৃতিতে জানিয়েছে, তারা কিম জং ইলের মৃত্যু-পরবর্তী পরিস্থিতি নিবিড়ভাবে পর্যবেক্ষণ করছে।